Finanstilsynet kiggede i slutningen af 2014 en række banker med store udlån til landbruget i sømmene. Det har nu ført til at Nordjyske Bank, Jutlander Bank, Frøslev-Mollerup Sparekasse og Sparekassen Vendsyssel til sammen må nedskrive værdien af deres udlån til landbruget med 139 millioner. Den største nedskrivning er sket i Sparekassen Vendsyssel, som ifølge Finanstilsynet har værdisat staldanlæg og bygninger hos deres kunder i alt 100 millioner for højt. Samtidig har sparekassen regnet med en tilbagebetalingsevne fra låntagerne, som ikke kunne underbygges i tilstrækkelig grad. I Nordjyske Bank, Jutlander Bank og Frøslev-Mollerup Sparekasse fandt tilsynet de samme problemer, men her fandt man kun anledning til at nedskrive med henholdsvis 30, seks og tre millioner kroner.

Opsummering:
Fire nordjyske banker og sparekasser er af Finanstilsynet blevet tvunget til at nedskrive på værdien af deres lån til landbruget.